হেমা মালিনী-কন্যা এষা দেওল তখতানির সঙ্গে শর্টফিল্ম ‘কেকওয়াক’ বানানোর পরে পরিচালক রামকমল মুখোপাধ্যায় ও অভ্র চক্রবর্তীর যৌথ প্রচেষ্টা ‘সিজন’স গ্রিটিংস’—এর কাজ এখন প্রস্তুতির পথে। এই ছবিটির প্রযোজনায় রয়েছে অ্যাসোর্টেড মোশন পিকচার্স এবং এস এস ওয়ান এন্টারটেনমেন্টস। ছবির গল্প লিখেছেন রঞ্জীব মজুমদার এবং চিত্রনাট্য ও সংলাপ লিখেছেন চন্দ্রোদয় পাল। এটিও একটি স্বল্প দৈর্ঘ্যের ছবি। ছবিটির প্রযোজক— অরিত্র দাস ও শৈলেন্দ্র কুমার।